PTTGC ไตรมาส 1 ขาดทุน 8.8 พันลบ. เร่งปรับแผนครึ่งหลังรับมือศก.ทรุด-น้ำมันตก
PTTGC ไตรมาส 1 ขาดทุน 8.8 พันลบ. เร่งปรับแผนครึ่งหลังรับมือศก.ทรุด-น้ำมันตก
PTTGC ไตรมาส 1 ขาดทุน 8.8 พันลบ. เร่งปรับแผนครึ่งหลังรับมือศก.ทรุด-น้ำมันตก
8 พ.ค. 2563

บริษัท พีทีที โกลบอล เคมิคอล จำกัด (มหาชน) หรือ PTTGC รายงานผลการดำเนินงานประจำไตรมาส 3/62 ดังนี้

โดยผลประกอบการในไตรมาสที่ 1 ปี2563 บริษัทฯมีรายได้จากการขายรวม 93,036 ล้านบาท ปรับตัวเพิ่มขึ้นร้อยละ 9 จากไตรมาส 4/2562 และลดลงร้อยละ 18 จากไตรมาส 1/2562 โดยบริษัทฯ มีกำไรจากการดำเนินงาน (ไม่รวมผลขาดทุนจากสต๊อกน้ำมัน และรายการขาดทุนจากการปรับมูลค่าสินค้าคงเหลือให้เท่ากับมูลค่าสุทธิที่จะได้รับขาดทุนทางบัญชีจากอัตราแลกเปลี่ยน และ ผลกำไรจากตราสารอนุพันธ์เพื่อประกันความเสี่ยง) ในไตรมาส 1/2563 อยู่ที่ 1,128 ล้านบาท ปรับตัวเพิ่มขึ้นจากไตรมาสก่อนหน้าที่มีผลขาดทุน 1,005 ล้านบาท หรือปรับเพิ่มขึ้นร้อยละ 212
ทั้งนี้มี AdjustedEBITDA ในไตรมาส 1/2563 อยู่ที่ 6,348 ล้านบาท เพิ่มขึ้นร้อยละ 54 จากไตรมาส 4/2562 แต่ลดลงร้อยละ 35 จากไตรมาส 1/2562 โดยปัจจัยหลักมาจากปริมาณขายที่ปรับตัวเพิ่มสูงขึ้นจากธุรกิจโรงกลั่นน้ำมัน และธุรกิจอะโรเมติกส์ รวมถึงการฟื้นตัวของส่วนต่างผลิตภัณฑ์ในธุรกิจอะโรเมติกส์
อย่างไรก็ดี ในไตรมาส 1/2563 ระดับราคาน้ำมันดิบได้มีการปรับตัวลดลงอย่างมีนัยสำคัญ ส่งผลให้เมื่อรวมผลกระทบอื่น จากผลขาดทุนจากสต๊อกน้ำมัน และรายการขาดทุนจากการปรับมูลค่าสินค้าคงเหลือให้เท่ากับมูลค่าสุทธิจะได้รับ (Stock Loss Net NRV) เป็นผลขาดทุน 8,906 ล้านบาท และจากการอ่อนค่าของค่าเงินบาทอย่างต่อเนื่องตลอดไตรมาสส่งผลให้บริษัทมีผลจากการขาดทุนทางบัญชีจากอัตราแลกเปลี่ยน 2,193 ล้านบาท ส่งผลให้บริษัทฯ มี ขาดทุนสุทธิรวม 8,784 ล้านบาท (-1.96 บาท/หุ้น)
ทั้งนี้ในช่วงครึ่งปีหลังของปี 2563 คาดว่ายังได้รับ ปัจจัยกดดันหากสถานการณ์การแพร่ระบาดไวรัสโควิด-19 ยืดเยื้อ ส่งผลกระทบต่อสภาวะเศรษฐกิจโลกจะเป็นปัจจัยกดดันราคาน้ำมัน โดยบริษัทบริษัทฯ ได้มีแผนการดำเนินการในการปรับลด การผลิตน้ำมันอากาศยานที่มีแนวโน้มอุปสงค์ที่ปรับตัวลดลงจากสถานการณ์ในปัจจุบัน และผลิตนั้นดีเซลที่ยังมีความต้องการทดแทน เพื่อนลดผลกระทบที่จะเกิดขึ้น